I tillegg til musikkundervisning var korvirksomhet en sentral del av hans virke. Han ble Nordstrand Musikkselskaps kor (etablert 1941) sin andre dirigent da han holdt pinnen fra 1963 til 1976. I 1973 etterfulgte han Tor Skauge (1928–2010) som dirigent for Oslo Ungdomskor. I 1977 startet han Vinderen barnekor. Sammen med Carl Høgset (1941-2021) startet han i 1987 det prisbelønte Norges ungdomskor. I 1982 startet han Nordisk Kor og i 1989 stiftet han, sammen med sin kone Else Marit, Oslo Ny Ungdomskor som de dirigerte fram til slutten av 1990-tallet. Korene holdt et høyt nivå og var med på nasjonale og internasjonale korfestivaler og konkurranser, TV-opptredener, plateinnspillinger og konsertturneer.